PMIndiaData/PMIndiaSum huggingface dataset:
ଘୋଘା, ଦହେଜ୍ ମଧ୍ୟରେ ନୌ-ସେବା ଉଦ୍ଘାଟନ ସହ ପ୍ରଥମ ନୌଯାତ୍ରାରେ ସାମିଲ ହେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜରାଟର ଘୋଘା ଏବଂ ଦହେଜ୍ ମଧ୍ୟରେ ପ୍ରଥମ ପର୍ଯ୍ୟାୟ ନୌକା ଚଳାଚଳ ସେବାର ଶୁଭାରମ୍ଭ କରିଛନ୍ତି । ଏହି ସେବା ସୌରାଷ୍ଟ୍ରର ଘୋଘା ଏବଂ ଦକ୍ଷିଣ ଗୁଜରାଟର ଦହେଜ୍ ମଧ୍ୟରେ ଯାତ୍ରା ସମୟ ପାଖାପାଖି 8 ଘଣ୍ଟାରୁ ଏକ ଘଣ୍ଟାକୁ ହ୍ରାସ ପାଇବ । ଆଜି ଏହାର ପ୍ରଥମ ପର୍ଯ୍ୟାୟ ଉଦ୍ଘାଟନ କରାଯିବା ସହିତ ଯାତ୍ରୀମାନେ ନୌ-ପରିବହନ ସେବାର ସୁବିଧା ପାଇଛନ୍ତି । ସମ୍ପୂର୍ଣ୍ଣ ଭାବେ କାର୍ଯ୍ୟକ୍ଷମ ହେଲେ ଫେରୀ-ସେବା ଯୋଗେ ଯାତ୍ରୀ ଏବଂ ମୋଟରଗାଡି ମଧ୍ୟ ପରିବହନ କରାଯାଇପାରିବ । ଶ୍ରୀ ଭାବନଗର ଜିଲ୍ଲା ସମବାୟ ଦୁଗ୍ଧ ଉତ୍ପାଦକ ସଂଘ ଲିମିଟେଡର ସର୍ବୋତ୍ତମ ଗୋଖାଦ୍ୟ ପ୍ଲାଣ୍ଟକୁ ମଧ୍ୟ ପ୍ରଧାନମନ୍ତ୍ରୀ ଉଦ୍ଘାଟନ କରିଥିଲେ । ଏହି ଅବସରରେ ସମବେତ ଜନସାଧାରଣଙ୍କୁ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ବ୍ୟକ୍ତିଗତ ଭାବେ ଗୁଜରାଟରେ ପହଂଚି ରାଜ୍ୟବାସୀଙ୍କୁ ନୂଆ ବର୍ଷର ଶୁଭକାମନା ଜଣାଉଥିବାରୁ ସେ ଆନନ୍ଦ ଅନୁଭବ କରୁଛନ୍ତି । ସେ କହିଥିଲେ ଯେ ଘୋଘା ଏବଂ ଦହେଜ୍ ମଧ୍ୟରେ ଚଳାଚଳ ଆରମ୍ଭ କରିଥିବା ଏହି ନୌସେବା ସାରା ଦେଶ ପାଇଁ ଗୁରୁତ୍ୱପୂର୍ଣ୍ଣ । ପ୍ରଥମ ଥର ପାଇଁ ଏପରି ସେବା ଆରମ୍ଭ ହୋଇଥିବା ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ଗୁଜରାଟବାସୀଙ୍କ ସ୍ୱପ୍ନ ପୂରଣ ହୋଇଛି । ସେ କହିଥିଲେ ଯେ, ନଦୀ ଏବଂ ସାମୁଦ୍ରିକ ବାଣିଜ୍ୟର ଗୁରୁତ୍ୱ ମାନବ ସଭ୍ୟତାର ଇତିହାସରେ ପ୍ରତିଫଳିତ ହୋଇଥାଏ । ଗୁଜରାଟ ହେଉଛି ସିନ୍ଧୁ ସଭ୍ୟତାର ପ୍ରାଚୀନ ସହର ଲୋଥାଲ(Lothal)ର ଭୂମି; ଏହା ଆମେ କିପରି ଭୁଲିପାରିବା ବୋଲି ସେ କହିଥିଲେ । ଏହି କାର୍ଯ୍ୟକ୍ରମ ଦ୍ୱାରା ଆମ ଗୌରବମୟ ଅତୀତ ଜୀବନ୍ତ ହୋଇପାରିବ ଏବଂ ସୌରାଷ୍ଟ୍ରକୁ ଦକ୍ଷିଣ ଗୁଜରାଟ ସହ ଯୋଡିବ ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଏହି ଦୁଇଟି ଅଂଚଳର ଲୋକମାନେ ନିୟମିତ ଭାବେ ଉଭୟ ପାର୍ଶ୍ଵକୁ ଯାତାୟାତ କରିଥାନ୍ତି; ତେଣୁ ଏହି ନୌସେବା ଦ୍ୱାରା ସେମାନେ ଅଧିକରୁ ଅଧିକ ସମୟ ଏବଂ ଇନ୍ଧନ ବଂଚାଇପାରିବେ । ପ୍ରଧାନମନ୍ତ୍ରୀ କହିଥିଲେ ଯେ ଗତ ତିନି ବର୍ଷ ମଧ୍ୟରେ ଗୁଜରାଟର ବିକାଶ ପାଇଁ ସର୍ବାଧିକ ଗୁରୁତ୍ୱ ଦିଆଯାଇଛି । ସେ କହିଥିଲେ ଯେ ଗୁଜରାଟରେ ଏକ ବଡ଼ ଉପକୂଳ ରହିଛି ଏବଂ ଆମେ ଏଥିରେ ଥିବା ସମ୍ଭାବନାର ଉପଯୋଗ କରିବା ଉଚିତ । ଉପକୂଳ ଭିତ୍ତିଭୂମି ବିକାଶ ଦିଗରେ ପଦକ୍ଷେପ ନିଆଯାଉଛି ବୋଲି ସେ କହିଥିଲେ । ଏହି ନୌସେବା କେବଳ ଏହି ଗୋଟିଏ ମାର୍ଗରେ ଚଳାଚଳ କରିବାରେ ସୀମିତ ରହିବ ନାହିଁ, ଅନ୍ୟସ୍ଥାନକୁ ମଧ୍ୟ ନୌସେବା ଆରମ୍ଭ କରାଯିବ ବୋଲି ସେ କହିଥିଲେ । ପରିବହନ କ୍ଷେତ୍ରର ଏକୀକରଣ ଏବଂ ଅତ୍ୟାଧୁନିକୀକରଣ କରିବା କେନ୍ଦ୍ର ସରକାରଙ୍କ ଲକ୍ଷ୍ୟ ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ ଘୋଘାରୁ ଦହେଜ ଅଭିମୁଖେ ଆରମ୍ଭ ହୋଇଥିବା ପ୍ରଥମ ନୌଯାତ୍ରାରେ ଭ୍ରମଣ କରିଥିଲେ । ଏହି ଅବସରରେ ତାଙ୍କୁ ଯାତ୍ରୀବାହୀ ଜାହାଜ ବିଷୟରେ ଅବଗତ କରାଯାଇଥିଲା । ଜାହାଜରେ ଥିବା ଦିବ୍ୟାଙ୍ଗ ପିଲାଙ୍କ ସହ ମଧ୍ୟ ସେ ଆଲୋଚନା କରିଥିଲେ । ଦହେଜ ଠାରେ ସମବେତ ଜନସାଧାରଣଙ୍କୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ସମୃଦ୍ଧି ପାଇଁ ବନ୍ଦର ନିର୍ମାଣ କରିବା ସରକାରଙ୍କ ମୂଳ ଲକ୍ଷ୍ୟ । ଭାରତରେ ଉନ୍ନତ ବନ୍ଦର ଏବଂ ଅଧିକ ବନ୍ଦରର ଆବଶ୍ୟକତା ରହିଛି ବୋଲି ସେ ପ୍ରକାଶ କରିଥିଲେ । ସଠିକ୍ ଯୋଗାଯୋଗ ନଥିଲେ ଦେଶର ଅର୍ଥନୈତିକ ବିକାଶ ଧିମେଇ ଯିବ । ସରକାର ବନ୍ଦର ଭିତ୍ତିଭୂମି ପ୍ରତି ଗୁରୁରତ୍ୱାରୋପ କରୁଥିବା ସେ କହିଥିଲେ । ସରକାର ନୀଳ ଅର୍ଥବ୍ୟବସ୍ଥା ଉପରେ ଗୁରୁତ୍ୱାରୋପ କରୁଛନ୍ତି, ଏହା ନୂତନ ଭାରତର ଏକ ଅଂଶବିଶେଷ ବୋଲି ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ।
ଆବାସ କ୍ଷେତ୍ରରେ ସହଯୋଗ ଲାଗି ଭାରତ-ସାଉଦୀ ଆରବ ବୁଝାମଣା ସମ୍ପର୍କରେ ଅବଗତ ହେଲେ କ୍ୟାବିନେଟ

ଆବାସ କ୍ଷେତ୍ରରେ ସହଯୋଗ ଲାଗି ଭାରତ ଏବଂ ସାଉଦୀ ଆରବ ମଧ୍ୟରେ ଫେବୃଆରୀ 2019ରେ ସ୍ୱାକ୍ଷରିତ ବୁଝାମଣା ବିଷୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟଙ୍କୁ ଅବଗତ କରାଯାଇଥିଲା । ଆବାସ କ୍ଷେତ୍ରରେ ସହଯୋଗ, ବିଶେଷ କରି ଶସ୍ତା/କମ ଆୟ ଆବାସ ଏବଂ ଉଭୟ ଦେଶରେ ହାତକୁ ନିଆଯାଉଥିବା ଆବାସ ଓ ଭିତ୍ତିଭୂମି ପ୍ରକଳ୍ପରେ କର୍ତ୍ତୃପକ୍ଷ ଏବଂ କମ୍ପାନୀଗୁଡ଼ିକର ଅଂଶଗ୍ରହଣ ବୃଦ୍ଧି କରିବା କ୍ଷେତ୍ରରେ ବୈଷୟିକ ସହଯୋଗକୁ ଏହି ବୁଝାମଣା ପ୍ରୋତ୍ସାହିତ କରିବ । ଏହା ମଧ୍ୟ ଆବାସିକ ବିକାଶ କ୍ଷେତ୍ରରେ ଆଧୁନିକ ନିର୍ମାଣ କୌଶଳର ବିକାଶ ଓ ହସ୍ତାନ୍ତରରେ ଜ୍ଞାନ ତଥା ଅଭିଜ୍ଞତା ବିନିମୟ ସହିତ ଗବେଷଣା ଓ ବିକାଶକୁ ପ୍ରୋତ୍ସାହିତ କରିବ ।
ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ଲୋକଙ୍କ ଲାଗି ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି (ପିଏମ୍‍ଏନ୍‍ଆରଏଫ୍‍)ରୁ ଦିଲ୍ଲୀ ଅଗ୍ନିକାଣ୍ଡରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କା ଏବଂ ଆହତ ହୋଇଥିବା ପ୍ରତ୍ୟେକ ବ୍ୟକ୍ତିଙ୍କୁ ୫୦,୦୦୦ ଟଙ୍କା ଦୋବପାଇଁ ପ୍ରଧାନମନ୍ତ୍ରୀ ଘୋଷଣା କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇବା ବ୍ୟକ୍ତିଙ୍କ ଲାଗି ମୁଁ ଅତ୍ୟନ୍ତ ଦୁଃଖିତ । ମୋର ଚିନ୍ତାଧାରା ଶୋକସନ୍ତପ୍ତ ପରିବାରବର୍ଗଙ୍କ ସହିତ ଅଛି । ମୁଁ ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି ।” ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛନ୍ତି; “ପିଏମ୍‍ଏନ୍‍ଆରଏଫ୍‍ ରୁ ଦିଲ୍ଲୀ ଅଗ୍ନିକାଣ୍ଡରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କା ଏବଂ ଆହତ ହୋଇଥିବା ପ୍ରତ୍ୟେକ ବ୍ୟକ୍ତିଙ୍କୁ ୫୦,୦୦୦ ଟଙ୍କା ପ୍ରଦାନ କରାଯିବ : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
ଚତୁର୍ଦ୍ଦଶ ବ୍ରିକ୍ସ ଶିଖର ସମ୍ମିଳନୀରେ ଅଂଶଗ୍ରହଣ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚୀନ ରାଷ୍ଟ୍ରପତି ସି ଜିନପିଙ୍ଗଙ୍କ ନିମନ୍ତ୍ରଣ କ୍ରମେ ଚତୁର୍ଦ୍ଦଶ ବ୍ରିକ୍ସ ଶିଖର ସମ୍ମିଳନୀରେ ଅଂଶଗ୍ରହଣ କରିବେ । ୨୩-୨୪ ଜୁନ୍‌, ୨୦୨୪ରେ ଚୀନ୍‌ ଦ୍ବାରା ଭର୍ଚୁଆଲ ମାଧ୍ୟମରେ ବ୍ରିକ୍ସ ଶିଖର ସମ୍ମିଳନୀ ଆୟୋଜନ କରାଯିବ । ସମ୍ମିଳନୀ ଅବସରରେ ଜୁନ 24 ତାରିଖରେ ଅତିଥି ରାଷ୍ଟ୍ରମାନଙ୍କୁ ନେଇ ବିଶ୍ବ ଘଟଣାକ୍ରମ ଉପରେ ଏକ ଉଚ୍ଚସ୍ତରୀୟ ଆଲୋଚନା ଅନୁଷ୍ଠିତ ହେବ । ସବୁ ବିକାଶଶୀଳ ରାଷ୍ଟ୍ରର ଆପୋସ ସମସ୍ୟା ଆଧାରିତ ପ୍ରସଙ୍ଗଗୁଡ଼ିକ ଉପରେ ଆଲୋଚନା କରିବା ଏବଂ ଆବଶ୍ୟକ ପଦକ୍ଷେପ ଗ୍ରହଣ କରିବା ଲାଗି ବ୍ରିକ୍ସ ଏକ ମଞ୍ଚ ଭାବେ କାର୍ଯ୍ୟ କରି ଆସୁଛି । ବହୁପକ୍ଷୀୟ ବ୍ୟବସ୍ଥାରେ ସଂସ୍କାର ଆଣିବା ନିମନ୍ତେ ବ୍ରିକ୍ସ ରାଷ୍ଟ୍ରମାନେ ନିୟମିତ ଭାବେ ଆହ୍ବାନ କରି ଆସୁଛନ୍ତି, ଯାହାଫଳରେ ଏହି ବ୍ୟବସ୍ଥା ଅଧିକ ପ୍ରତିନିଧିମୂଳକ ଓ ସମାବେଶୀ ହୋଇପାରିବ। ଚତୁର୍ଦ୍ଦଶ ବ୍ରିକ୍ସ ଶିଖର ସମ୍ମିଳନୀରେ ଆତଙ୍କବାଦ ମୁକାବିଲା, ବାଣିଜ୍ୟ, ସ୍ବାସ୍ଥ୍ୟ, ପାରମ୍ପରିକ ଚିକିତ୍ସା, ପରିବେଶ, ଏସଏଣ୍ଡଟି ଏବଂ ନବୋନ୍ମେଷ, କୃଷି, ବୈଷୟିକ ଓ ଧନ୍ଦାମୂଳକ ଶିକ୍ଷା, ପ୍ରଶିକ୍ଷଣ ଏବଂ ଏମଏସଏମଇ ଆଦି କ୍ଷେତ୍ରରେ ଆନ୍ତଃବ୍ରିକ୍ସ ସହଯୋଗ ବଢ଼ାଇବା ଉପରେ ଆଲୋଚନା ହେବ ବୋଲି ଆଶା କରାଯାଉଛି । ବହୁପକ୍ଷୀୟ ମଞ୍ଚରେ ସଂସ୍କାର, କୋଭିଡ-୧୯ ମହାମାରୀ ମୁକାବିଲା ଏବଂ ବିଶ୍ବ ଆର୍ଥିକ ସୁଧାର ଆଦି ଅନ୍ୟାନ୍ୟ ପ୍ରସଙ୍ଗରେ ମଧ୍ୟ ଆଲୋଚନା ହେବାର କାର୍ଯ୍ୟକ୍ରମ ରହିଛି । ଶିଖର ସମ୍ମିଳନୀ ଆୟୋଜନ ହେବା ପୂର୍ବରୁ ୨୨ ଜୁନ୍‌ ୨୦୨୨ରେ ବ୍ରିକ୍ସ ବ୍ୟବସାୟ ମଞ୍ଚର ଉଦଘାଟନୀ ସମାରୋହରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅଂଶଗ୍ରହଣ କରିବେ, ଏଥିରେ ସେ ଦୀକ୍ଷାନ୍ତ ଭାଷଣ ଦେବେ ।
ହିମାଚଳ ପ୍ରଦେଶରେ ପ୍ରକଳ୍ପ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟ ଉପରେ ପ୍ରତିକ୍ରିୟା ରଖିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିମାଚଳ ପ୍ରଦେଶରେ ପ୍ରକଳ୍ପ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟ ଉପରେ ଆଜି ପ୍ରତିକ୍ରିୟା ଦେଇଛନ୍ତି । ଏହି ପ୍ରକଳ୍ପଗୁଡିକର ଉତ୍ସର୍ଗୀକୃତ ତଥା ଭିତ୍ତିପ୍ରସ୍ତର ସ୍ଥାପନ ପାଇଁ ପ୍ରଧାନମନ୍ତ୍ରୀ ହିମାଚଳ ପ୍ରଦେଶକୁ ଉତ୍ସାହିତ କରିଛନ୍ତି । ଏମ୍‍ସ ବିଲାସପୁରର ଉତ୍ସର୍ଗ ଉପରେ, ଯାହାର ମୂଳଦୁଆ ପ୍ରଧାନମନ୍ତ୍ରୀଙ୍କ ଦ୍ୱାରା ମଧ୍ୟ ରଖାଯାଇଥିଲା: ୧୬୯୦ କୋଟିରୁ ଉର୍ଦ୍ଧ୍ୱ ଅର୍ଥରେ ୧୦୫ ନମ୍ବର ଜାତୀୟ ରାଜପଥର ପିଞ୍ଜୋର ଠାରୁ ନାଲାଗଡ ପର୍ଯ୍ୟନ୍ତ ୩୧ କିଲୋମିଟର ଦୈର୍ଘ୍ୟ ଚାରି ଲେନ୍‍ ବିଶିଷ୍ଟ ପ୍ରକଳ୍ପ ।
ପେରୁ ସହିତ ବ୍ୟବସାୟ ରାଜିନାମା ସଂକ୍ରାନ୍ତ ଆଲୋଚନାକୁ କ୍ୟାବିନେଟର ଅନୁମୋଦନ

ପେରୁ ସହିତ ସାମଗ୍ରୀ, ସେବା ଏବଂ ପୁଞ୍ଜିନିବେଶ ତଥା ବ୍ୟାପାର କ୍ଷେତ୍ରରେ ବାଣିଜ୍ୟ ରାଜିନାମା ଲାଗି ଆଲୋଚନା ଆରମ୍ଭ କରିବା ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ କରାଯାଇଛି । ଜାନୁଆରୀ 15, 2015ରେ ପେରୁ ସହିତ ବାଣିଜ୍ୟ ରାଜିନାମା କରିବାର ସମ୍ଭାବ୍ୟ ଦିଗଗୁଡିକ ଉପରେ ପର୍ଯ୍ୟବେକ୍ଷଣ କରିବା ଲାଗି ଏକ ଯୁଗ୍ମ ଅନୁଧ୍ୟାନକାରୀ ଗୋଷ୍ଠୀ ଗଠନ କରାଯାଇଥିଲା । ଭାରତ ଓ ପେରୁର ବରିଷ୍ଠ ଅଧିକାରୀମାନଙ୍କୁ ନେଇ ଗଠିତ ଏହି ଯୁଗ୍ମ ଅନୁଧ୍ୟାନକାରୀ ଗୋଷ୍ଠୀ ସେମାନଙ୍କର ଅନୁଧ୍ୟାନ ସାରି ଅକ୍ଟୋବର 20, 2016ରେ ସେମାନଙ୍କର ରିପୋର୍ଟ ପ୍ରସ୍ତୁତ କରିଥିଲେ । ବିଶେଷକରି ବାଣିଜ୍ୟ, ବସ୍ତୁ, ସେବା ଓ ପୁଞ୍ଜିନିବେଶ କ୍ଷେତ୍ରରେ ଦ୍ୱିପାକ୍ଷିକ ଆଲୋଚନା ଜାରି ରଖିବାକୁ ଦୁଇ ପକ୍ଷ ସହମତ ହୋଇଥିଲେ ।
ଆନ୍ଧ୍ରପ୍ରଦେଶର ପୂର୍ବତନ ରାଜ୍ୟପାଳ ଶ୍ରୀମତୀ କୁମୁଦବେନ ଯୋଶୀଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆନ୍ଧ୍ରପ୍ରଦେଶର ପୂର୍ବତନ ରାଜ୍ୟପାଳ ତଥା କେନ୍ଦ୍ର ମନ୍ତ୍ରୀ ଶ୍ରୀମତୀ କୁମୁଦବେନ ଯୋଶୀଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଗୁଜରାଟୀରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି; “ଆନ୍ଧ୍ରପ୍ରଦେଶର ପୂର୍ବତନ ରାଜ୍ୟପାଳ ତଥା କେନ୍ଦ୍ର ମନ୍ତ୍ରୀ କୁମୁଦବେନ ଯେ।।ଶୀଜରଙ୍କ ମୃତ୍ୟୁ ଖବର ଅତ୍ୟନ୍ତ ଦୁଃଖଦାୟକ । ମହିଳା ସଶକ୍ତିକରଣ ତଥା ଜନସେବା କ୍ଷେତ୍ରରେ ତାଙ୍କର ଅବଦାନ ସର୍ବଦା ସ୍ମରଣୀୟ ରହିବ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ସମବେଦନା । ଓମ୍‍ ଶାନ୍ତି ।”
ଉପହାର ନିଲାମ ୧୨ତାରିଖ ପର୍ଯ୍ୟନ୍ତ ବୃଦ୍ଧି ପାଇଲା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୂଚନା ଦେଇଛନ୍ତି ଯେ ପ୍ରଧାନମନ୍ତ୍ରୀ ଉପହାର ୨୦୨୨ ର ନିଲାମ ଚଳିତ ମାସର ୧୨ତାରିଖ ପର୍ଯ୍ୟନ୍ତ ବୃଦ୍ଧି କରାଯାଇଛି । ସଂସ୍କୃତି ମନ୍ତ୍ରଣାଳୟର ଏକ ଟୁଇଟ୍‌ର ଜବାବରେ ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ବର୍ଷ ବର୍ଷ ଧରି ମୁଁ ପାଇଥିବା ଅନେକ ସ୍ୱତନ୍ତ୍ର ଉପହାର ଏହା ମଧ୍ୟର ରହିଛି । ଲୋକଙ୍କ ଇଚ୍ଛାକୁ ସମ୍ମାନ ଜଣାଇ, ଉପହାରଗୁଡିକର ନିଲାମ ୧୨ତାରିଖ ପର୍ଯ୍ୟନ୍ତ ବୃଦ୍ଧି କରାଯାଇଛି । ଏଥିରେ ଅଂଶଗ୍ରହଣ କରନ୍ତୁ ।”
ମହାତ୍ମା ଜ୍ୟୋତିବା ଫୁଲେଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାନ ସମାଜ ସଂସ୍କାରକ, ଦାର୍ଶନିକ ତଥା ଲେଖକ ମହାତ୍ମା ଜ୍ୟୋତିବା ଫୁଲେଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ସାମାଜିକ ନ୍ୟାୟର ଚାମ୍ପିଅନ୍ ତଥା ଅସଂଖ୍ୟ ଲୋକଙ୍କ ପାଇଁ ଆଶାର ଉତ୍ସ ଭାବରେ ମହାତ୍ମା ଫୁଲେଙ୍କୁ ସମ୍ମାନିତ କରାଯାଇଛି ଏବଂ ସାମାଜିକ ସମାନତା, ମହିଳା ସଶକ୍ତିକରଣ ଏବଂ ଶିକ୍ଷାର ଅଭିବୃଦ୍ଧି ପାଇଁ ଅକ୍ଲାନ୍ତ ପରିଶ୍ରମ କରିଛନ୍ତି । ପ୍ରଧାନମନ୍ତ୍ରୀ ତାଙ୍କର ମନ କି ବାତ କାର୍ଯ୍ୟକ୍ରମ ମାଧ୍ୟମରେ ମହାନ ଚିନ୍ତକ ଜ୍ୟୋତିବା ଫୁଲେଙ୍କ ବିଷୟରେ ମଧ୍ୟ ନିଜର ଭାବନା ବାଣ୍ଟିଥିଲେ ଯେଉଁଠାରେ ଶ୍ରୀ ମୋଦୀ କହିଥିଲେ ଯେ ମହାତ୍ମା ଫୁଲେ ବାଳିକାମାନଙ୍କ ପାଇଁ ବିଦ୍ୟାଳୟ ଆରମ୍ଭ କରିଥିଲେ ଏବଂ କନ୍ୟା ଭ୍ରୁଣ ହତ୍ୟା ବିରୁଦ୍ଧରେ ସ୍ୱର ଉତ୍ତୋଳନ କରିଥିଲେ ଏବଂ ଜଳ ସଙ୍କଟ ଦୂର କରିବା ପାଇଁ ଅଭିଯାନ ମଧ୍ୟ ଚଳାଇଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ସାମାଜିକ ନ୍ୟାୟର ଚାମ୍ପିଅନ୍ ତଥା ଅସଂଖ୍ୟ ଲୋକଙ୍କ ପାଇଁ ଆଶାର ଉତ୍ସ ଭାବରେ ମହାତ୍ମା ଫୁଲେଙ୍କୁ ସମ୍ମାନିତ କରାଯାଏ । ସେ ଜଣେ ବହୁମୁଖୀ ବ୍ୟକ୍ତିତ୍ୱ ଥିଲେ ଯିଏ ସାମାଜିକ ସମାନତା, ମହିଳା ସଶକ୍ତିକରଣ ଏବଂ ଶିକ୍ଷାର ଅଭିବୃଦ୍ଧି ପାଇଁ ନିରନ୍ତର କାର୍ଯ୍ୟ କରିଥିଲେ । ତାଙ୍କ ଜୟନ୍ତୀରେ ତାଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି ।” “ଆଜି ମହାତ୍ମା ଫୁଲେଙ୍କ ଜୟନ୍ତୀ ଏବଂ କିଛି ଦିନ ମଧ୍ୟରେ, ୧୪ ତାରିଖ ଦିନ ଆମେ ଆମ୍ବେଦକର ଜୟନ୍ତୀ ପାଳନ କରିବା । ଗତ ମାସରେ ମନ୍‍ କି ବାତ୍‍ କାର୍ଯ୍ୟକ୍ରମରେ ସେମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଥିଲି । ମହାତ୍ମା ଫୁଲେ ଏବଂ ଡକ୍ଟର ବାବାସାହେବ ଆମ୍ବେଦକରଙ୍କ ସ୍ମରଣୀୟ ଅବଦାନ ପାଇଁ ଭାରତ ସର୍ବଦା ସେମାନଙ୍କ ନିକଟରେ କୃତଜ୍ଞ ।”
ଡାକସେବା କ୍ଷେତ୍ରରେ ଭାରତ, ଜାପାନ ସହଯୋଗ ବୁଝାମଣାକୁ କେନ୍ଦ୍ର କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଡାକସେବା କ୍ଷେତ୍ରରେ ସହଯୋଗ ପାଇଁ ଭାରତ ଓ ଜାପାନ ମଧ୍ୟରେ ବୁଝାମଣାକୁ ମଞ୍ଜୁରି ପ୍ରଦାନ କରାଯାଇଛି । ଡାକସେବା କ୍ଷେତ୍ରରେ ସହଯୋଗ ଓ ଉନ୍ନତି ଆଣିବା ଦିଗରେ ଉଭୟ ଜାପାନ ଓ ଭାରତ କାନ୍ଧକୁ କାନ୍ଧ ମିଳାଇ କାର୍ଯ୍ୟ କରିବା ନିମନ୍ତେ ଏହି ବୁଝାମଣାପତ୍ରରେ ବ୍ୟାପକ କ୍ଷେତ୍ର ରହିଛି । ଏଥିପାଇଁ ଉଭୟ ଦେଶ ପରସ୍ପରର ଅଭିଜ୍ଞତା ଓ ସୂଚନା ଅପରପକ୍ଷକୁ ପ୍ରଦାନ କରିବେ । ସେହିଭଳି ଆଲୋଚନା ଭିତ୍ତିରେ ଏକ ସହଯୋଗ ତଥା ସଂପର୍କର ବାତାବରଣ ସୃଷ୍ଟି ହୋଇପାରିବ ବୋଲି କୁହାଯାଇଛି ।
ଇଣ୍ଡିଆ ପୋଷ୍ଟ ପେମେଣ୍ଟସ ବ୍ୟାଙ୍କ ଆର୍ଥିକ ଅନ୍ତର୍ଭୂକ୍ତୀକରଣ ଦିଗରେ ଏକ ବୃହତ ପଦକ୍ଷେପ - ପ୍ରଧାନମନ୍ତ୍ରୀ

ନୂଆଦିଲ୍ଲୀର ତାଲକୋଟ୍ରା ଷ୍ଟାଡିୟମ ଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଇଣ୍ଡିଆ ପୋଷ୍ଟ ପେମେଂଟ୍ସ ବ୍ୟାଙ୍କ (ଆଇପିପିବି)ର ଶୁଭାରମ୍ଭ କରିଛନ୍ତି । ଦିଲ୍ଲୀରେ ଆୟୋଜିତ ମୁଖ୍ୟ କାର୍ଯ୍ୟକ୍ରମ ସହିତ ସାରା ଦେଶର 3 ହଜାରରୁ ଉର୍ଦ୍ଧ୍ଵ ସ୍ଥାନରେ ଆୟୋଜିତ କାର୍ଯ୍ୟକ୍ରମ ସଂଯୁକ୍ତ ହୋଇଥିଲା । ଏହି ଅବସରରେ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଇଣ୍ଡିଆ ପୋଷ୍ଟ ପେମେଂଟ୍ସ ବ୍ୟାଙ୍କ ଜରିଆରେ ବ୍ୟାଙ୍କ ସେବା ଅତି ସହଜରେ ଦେଶର ଅପହଂଚ ଏବଂ ଉପାନ୍ତ ଅଂଚଳରେ ରହୁଥିବା ଲୋକମାନଙ୍କ ନିକଟରେ ପହଁଚିପାରିବ । ଆର୍ଥିକ ଅନ୍ତର୍ଭୂକ୍ତୀକରଣ ଉଦ୍ଦେଶ୍ୟରେ କେନ୍ଦ୍ର ସରକାର ପୂର୍ବରୁ ଜନଧନ ଯୋଜନା କାର୍ଯ୍ୟକାରୀ କରିଥିବା ସେ ସ୍ମରଣ କରାଇଦେଇଥିଲେ । ସେ କହିଥିଲେ ଯେ ଆଜି ଆଇପିପିବିର ଶୁଭାରମ୍ଭ କରାଯିବା ଏହି ଲକ୍ଷ୍ୟ ହାସଲ ଦିଗରେ ଆଉ ଏକ ପଦକ୍ଷେପ । ସେ କହିଥିଲେ ଯେ ଆଜି 650ଟି ଜିଲ୍ଲାରେ ଆଇପିପିବି ଶାଖା ଖୋଲାଯାଇଛି । ପ୍ରଧାନମନ୍ତ୍ରୀ କହିଥିଲେ ଯେ ଗ୍ରାମାଂଚଳରେ ପୋଷ୍ଟମେନଙ୍କୁ ଦୀର୍ଘଦିନ ହେବ ସମ୍ମାନିତ ଏବଂ ଗ୍ରହଣୀୟ ବ୍ୟକ୍ତି ଭାବେ ମାନ୍ୟତା ମିଳିଆସିଛି । ଆଧୁନିକ ପ୍ରଯୁକ୍ତିର ପ୍ରଚଳନ ସତ୍ତ୍ୱେ ପୋଷ୍ଟମେନ ମାନଙ୍କ ପ୍ରତି ବିଶ୍ୱାସ ପୂର୍ବ ଭଳି ଅତୁଟ ରହିଛି । ସେ କହିଥିଲେ ଯେ ବର୍ତ୍ତମାନର ଢାଂଚା ଏବଂ ବ୍ୟବସ୍ଥାରେ ସଂସ୍କାର ଆଣିବା ସରକାରଙ୍କ ଆଭିମୁଖ୍ୟ, ଏବଂ ଏହାଦ୍ୱାରା ସେଗୁଡ଼ିକୁ ବଦଳୁଥିବା ସମୟ ସହିତ ରୂପାନ୍ତରିତ କରାଯାଇପାରିବ । ସେ କହିଥିଲେ ଯେ ସାରା ଦେଶରେ 1.5 ଲକ୍ଷରୁ ଉର୍ଦ୍ଧ୍ଵ ପୋଷ୍ଟ ଅଫିସ ରହିଛି ଏବଂ ତିନି ଲକ୍ଷ ପୋଷ୍ଟମେନ ଓ “ଗ୍ରାମୀଣ ଡାକ ସେବକ” ଦେଶର ଲୋକମାନଙ୍କ ସହିତ ଯୋଡ଼ି ହୋଇ ରହିଛନ୍ତି । ବର୍ତ୍ତମାନ ଆର୍ଥିକ ସେବା ଯୋଗାଇବା ଲାଗି ସେମାନଙ୍କୁ ସ୍ମାର୍ଟଫୋନ ଏବଂ ଡିଜିଟାଲ ଉପକରଣ ଦିଆଯିବା ଉଚିତ । ଆଇପିପିବିର ଲାଭ ସମ୍ପର୍କରେ ସୂଚନା ଦେଇ ସେ କହିଥିଲେ ଯେ ଏହାଦ୍ୱାରା ଟଙ୍କା ପଠାଇବା, ସରକାରୀ ଅର୍ଥ ହସ୍ତାନ୍ତର, ବିଲ ପଇଠ ଏବଂ ନିବେଶ ଓ ବୀମା ଭଳି ଅନ୍ୟ ସେବା ଉପଲବ୍ଧ ହୋଇପାରିବ । ଘରେ ଘରେ ପୋଷ୍ଟମେନମାନେ ଏହି ସେବା ଯୋଗାଇଦେବେ । ସେ କହିଥିଲେ ଯେ ଆଇପିପିବି ଡିଜିଟାଲ କାରବାର ଯୋଗାଇଦେବ ଏବଂ କୃଷକମାନଙ୍କୁ ସହାୟତା ଯୋଗାଇ ଦେଉଥିବା ପ୍ରଧାନମନ୍ତ୍ରୀ ଫସଲ ବୀମା ଯୋଜନାର ଲାଭ ପହଁଚାଇପାରିବ । ପ୍ରଧାନମନ୍ତ୍ରୀ କହିଥିଲେ ଯେ 2014 ପରଠାରୁ କେନ୍ଦ୍ର ସରକାର ଭାରତର ବ୍ୟାଙ୍କିଙ୍ଗ କ୍ଷେତ୍ରରେ ରହିଥିବା ବିକୃତି ଏବଂ ସମସ୍ୟାଗୁଡ଼ିକୁ ଦୂର କରିବା ଲାଗି ପ୍ରୟାସ କରି ଆସୁଛନ୍ତି ଯାହା ବିଶୃଙ୍ଖଳିତ ଋଣ ଅଗ୍ରୀମ କାରଣରୁ ଅବ୍ୟବସ୍ଥିତ ହୋଇପଡ଼ିଥିଲା । ସେ କହିଥିଲେ ଯେ ବର୍ତ୍ତମାନ ଋଣଗୁଡ଼ିକୁ ସମୀକ୍ଷା କରାଯାଉଛି ଏବଂ ବ୍ୟାଙ୍କିଙ୍ଗ କ୍ଷେତ୍ରରେ ପେଶାଦାର ଆଭିମୁଖ୍ୟ ଗ୍ରହଣ କରାଯାଉଛି । ଦୋଷୀମାନଙ୍କୁ ସୁନିଶ୍ଚିତ ଦଣ୍ଡ ଦେବା ସକାଶେ ପଳାତକ ଅର୍ଥନୈତିକ ଅପରାଧ ଆଇନ ପ୍ରଣୟନ ଭଳି ପଦକ୍ଷେପ ନିଆଯାଇଛି । ପ୍ରଧାନମନ୍ତ୍ରୀ କହିଥିଲେ ଯେ ଆତ୍ମ ନିଯୁକ୍ତି ସୁଯୋଗ ସୃଷ୍ଟି ଲାଗି 13 ଲକ୍ଷ କୋଟି ଟଙ୍କାରୁ ଉର୍ଦ୍ଧ୍ଵ ମୁଦ୍ରା ଋଣ ଗରିବ ଏବଂ ମଧ୍ୟମବର୍ଗଙ୍କୁ ପ୍ରଦାନ କରାଯାଇସାରିଛି । ସେ କହିଥିଲେ ଯେ ଆଜି ପୂର୍ବାପେକ୍ଷା ଶ୍ରେଷ୍ଠ ଏସୀୟ କ୍ରୀଡ଼ା ପ୍ରଦର୍ଶନ ସହିତ ଅର୍ଥବ୍ୟବସ୍ଥା ଚମତ୍କାର ଅଭିବୃଦ୍ଧି ପ୍ରଦର୍ଶନ କରୁଥିବାରୁ ସାରା ଦେଶ ସମ୍ପୂର୍ଣ୍ଣ ଭାବେ ନୂଆ ଆତ୍ମବିଶ୍ୱାସ ନେଇ ଉଭା ହୋଇଛି । ଲୋକମାନଙ୍କ ସମ୍ମିଳିତ ପ୍ରୟାସ ଯୋଗୁ ଏହା ଫଳପ୍ରଦ ହୋଇଥିବା ସେ କହିଥିଲେ । ସେ କହିଥିଲେ ଯେ ଆଜି ଭାରତ କେବଳ ବିଶ୍ୱର ଦୃତ ଅଭିବୃଦ୍ଧିଶୀଳ ଅର୍ଥବ୍ୟବସ୍ଥା ହୋଇରହିନାହିଁ, ବରଂ ଦ୍ରୁତ ଗତିରେ ଦାରିଦ୍ର୍ୟ ଦୂର କରିଚାଲିଛି । ପ୍ରଧାନମନ୍ତ୍ରୀ କହିଥିଲେ ଯେ 3 ଲକ୍ଷ “ଡାକ ସେବକ” ଗ୍ରାମର ପ୍ରତ୍ୟେକ ଘରେ, ପ୍ରତ୍ୟେକ କୃଷକ ନିକଟରେ ଏବଂ ଉଦ୍ୟୋଗୀ ନିକଟରେ ଆର୍ଥିକ ସେବା ପହଁଚାଇବାରେ ପ୍ରମୁଖ ଭୂମିକା ଗ୍ରହଣ କରିବେ । ସେ ଉଲ୍ଲେଖ କରିଥିଲେ ଯେ ଗତ ମାସଗୁଡ଼ିକରେ “ଡାକ ସେବକ”ମାନଙ୍କ କଲ୍ୟାଣ ପାଇଁ ଏବଂ ସେମାନଙ୍କ ଦୀର୍ଘଦିନର ଦାବି ପୂରଣ ଲାଗି ବ୍ୟାପକ ପଦକ୍ଷେପ ନିଆଯାଇଛି । ଏହାଦ୍ୱାରା ସେମାନଙ୍କ ଦରମାରେ ବୃଦ୍ଧି ହୋଇଥିବା ସେ ଉଲ୍ଲେଖ କରିଥିଲେ । ଆସନ୍ତା କିଛି ମାସ ମଧ୍ୟରେ ସାରା ଦେଶରେ ଥିବା 1.5ଲକ୍ଷ ପୋଷ୍ଟ ଅଫିସରେ ଆଇପିପିବି ପହଁଚିବ ବୋଲି ସେ ବିଶ୍ୱାସ ପ୍ରକଟ କରିଥିଲେ ।
ଅହମ୍ମଦାବାଦ ଠାରେ ପ୍ରଧାନମନ୍ତ୍ରୀଙ୍କ ଦ୍ୱାରା ମେଟ୍ରୋ ରେଳ ପ୍ରକଳ୍ପର ଶୁଭାରମ୍ଭ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଅହମ୍ମଦାବାଦ ଠାରେ ମେଟ୍ରୋ ରେଳ ସେବା ଉଦଘାଟନ କରିବା ସହ କାଳୁପୁର ଷ୍ଟେସନ ଠାରୁ ଦୂରଦର୍ଶନ କେନ୍ଦ୍ର ମେଟ୍ରୋ ଷ୍ଟେସନ ପର୍ଯ୍ୟନ୍ତ ମେଟ୍ରୋରେ ଯାତ୍ରା କରିଛନ୍ତି । ଗୁଜରାଟ ଗସ୍ତର ଦ୍ୱିତୀୟ ଦିନରେ ପ୍ରଧାନମନ୍ତ୍ରୀ ସବୁଜ ପତାକା ଦେଖାଇ ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପ ଶୁଭାରମ୍ଭ କରିଛନ୍ତି । ଗାନ୍ଧୀନଗର ଷ୍ଟେସନରୁ ନୂତନ ବନ୍ଦେ ଭାରତ ଏକ୍ସପ୍ରେସ ୨.ଠରେ ଯାତ୍ରା କରି ପ୍ରଧାନମନ୍ତ୍ରୀ କାଳୁପୁର ଷ୍ଟେସନ ଠାରେ ପହଂଚିଥିଲେ । ଏହି ଅବସରରେ ସେଠାରେ ଆୟୋଜିତ ମେଟ୍ରୋ ରେଳ ପ୍ରଦର୍ଶନୀକୁ ମଧ୍ୟ ପ୍ରଧାନମନ୍ତ୍ରୀ ବୁଲି ଦେଖିଥିଲେ । ପ୍ରଧାନମନ୍ତ୍ରୀଙ୍କ ସହ ଗୁଜରାଟ ମୁଖ୍ୟମନ୍ତ୍ରୀ ଶ୍ରୀ ଭୂପେନ୍ଦ୍ର ପଟେଲ, ଗୁଜରାଟ ରାଜ୍ୟପାଳ ଶ୍ରୀ ଆଚାର୍ଯ୍ୟ ଦେବବ୍ରତ ଓ କେନ୍ଦ୍ର ଗୃହ ଓ ସହରାଞ୍ଚଳ ବ୍ୟାପାର ମନ୍ତ୍ରୀ ଶ୍ରୀ ହରଦୀପ ସିଂ ପୁରୀ ମଧ୍ୟ ସେଠାରେ ଉପସ୍ଥିତ ଥିଲେ । ମେଟ୍ରୋ ଯାତ୍ରା କାଳରେ ପ୍ରଧାନମନ୍ତ୍ରୀଙ୍କ ସହ ଛାତ୍ରଛାତ୍ରୀ, କ୍ରୀଡ଼ାବିତ ଓ ସାଧାରଣ ଯାତ୍ରୀ ମଧ୍ୟ ଯାତ୍ରା କରିଥିଲେ । ସେମାନଙ୍କ ସହ ସେ ଭାବ ବିନିମୟ କରିଥିଲେ । ଅନେକ ତାଙ୍କର ଅଟୋଗ୍ରାଫ ମଧ୍ୟ ନେଇଥିଲେ । ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପ ବହୁ ପ୍ରଣାଳୀଯୁକ୍ତ ଭିତ୍ତିଭୂମି ସଂଯୋଗୀକରଣ ନିମନ୍ତେ ଏକ ବିରାଟ ପ୍ରୋତ୍ସାହନ। ଅହମ୍ମଦାବାଦ ମେଟ୍ରୋ ପ୍ରକଳ୍ପର ପ୍ରଥମ ପର୍ଯ୍ୟାୟ ୩୨ କିଲୋମିଟର ହୋଇଥିବା ବେଳେ, ଏହାର ପୂର୍ବ-ପଶ୍ଚିମ କରିଡର ଆପରେଲ ପାର୍କ ଠାରୁ ଥଲତେଜ ପର୍ଯ୍ୟନ୍ତ ଓ ଉତ୍ତର-ଦକ୍ଷିଣ କରିଡ଼ର ମୋଟେରା ଠାରୁ ଗ୍ୟାସପୁର ପର୍ଯ୍ୟନ୍ତ ବ୍ୟାପ୍ତ । ଥଲତେଜ ବସ୍ତ୍ରାଲ ପଥ ପୂର୍ବ-ପଶ୍ଚିମ କରିଡ଼ରରେ ୧୭ଟି ଷ୍ଟେସନ ରହିଛି । ଏହି କରିଡ଼ରରେ ୬.୬ କିମି ଭୂତଳ ରେଳପଥ ଥିବାବେଳେ ଏଥିରେ ଛଅଟି ଷ୍ଟେସନ ରହିଛି । ବ୍ୟାସପୁରରୁ ମୋଟେରା ଷ୍ଟାଡିୟମକୁ ସଂଯୋଗ କରୁଥିବା ୧୯ କିମି ବ୍ୟାପୀ ଉତ୍ତର-ଦକ୍ଷିଣ କରିଡ଼ରରେ ୧୫ଟି ଷ୍ଟେସନ ରହିଛି । ସମ୍ପୂର୍ଣ୍ଣ ପ୍ରଥମ ପର୍ଯ୍ୟାୟ ପ୍ରକଳ୍ପ ୧୨,୯ଠଠ କୋଟି ଟଙ୍କା ବ୍ୟୟରେ ନିର୍ମିତ ହୋଇଛି । ଅତ୍ୟାଧୁନିକ ଭିତ୍ତିଭୂମି ଥିବା ଅହମ୍ମଦାବାଦ ମେଟ୍ରୋରେ ନୂତନ ସୁଡ଼ଙ୍ଗ ଉଚ୍ଚ ରେଳରାସ୍ତା, ସେତୁ, ଭୂତଳ ଷ୍ଟେସନ ଭବନ, ହାଲୁକା ରେଳ ଟ୍ରାକ ଇତ୍ୟାଦି ରହିଛି । ଏହି ମେଟ୍ରୋ ଟ୍ରେନ ଦକ୍ଷିଣ ପୂର୍ଣ୍ଣ ଟାଣିବା ପଦ୍ଧତି ଯୋଗୁ ଶତକଡ଼ା ୩ଠ – ୩୫ ଭାଗ ଶକ୍ତି ମଧ୍ୟ ବଂଚାଇ ପାରିବ । ଏହି ଟ୍ରେନ ଅତ୍ୟାଧୁନିକ ବ୍ୟବସ୍ଥା ଯୋଗୁ ଯାତ୍ରୀମାନଙ୍କ ଯାତ୍ରା ମଧ୍ୟ ସୁଖଦ ହୋଇପାରିବ ।
ଏସିଆ କପ୍ ୨୦୨୨ରେ ପାକିସ୍ତାନ ବିପକ୍ଷରେ ବିଜୟ ପାଇଁ ଭାରତୀୟ କ୍ରିକେଟ୍ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସିଆ କପ୍ ୨୦୨୨ରେ ପାକିସ୍ତାନ ବିପକ୍ଷରେ ବିଜୟ ପାଇଁ ଭାରତୀୟ କ୍ରିକେଟ୍ ଦଳକୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଟିମ୍ ଇଣ୍ଡିଆ ଆଜିର ଏସିଆ କପ୍ ୨୦୨୨ ମ୍ୟାଚ୍‌ରେ ଏକ ଚମତ୍କାର ଅଲରାଉଣ୍ଡ୍ ପ୍ରଦର୍ଶନ କରିଛି । ଦଳ ଚମତ୍କାର ଦକ୍ଷତା ଏବଂ କୌଶଳ ପ୍ରଦର୍ଶନ କରିଛି । ବିଜୟ ପାଇଁ ସେମାନଙ୍କୁ ଅଭିନନ୍ଦନ ।”
ନୋଏଡ଼ା-ଗ୍ରେଟର ନୋଏଡ଼ା ମେଟ୍ରୋ ରେଳ ପ୍ରକଳ୍ପକୁ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ନୋଏଡା-ଗ୍ରେଟର ନୋଏଡା ମଧ୍ୟରେ 29.707 କିମିର ମେଟ୍ରୋ ରେଳ ପ୍ରକଳ୍ପକୁ ମଞ୍ଜୁରି ମିଳିଛି । ଏହି ପ୍ରକଳ୍ପରେ ମୋଟ 5503 କୋଟି ଟଙ୍କା ଖର୍ଚ୍ଚ ହେବ । ନୋଏଡ଼ା ଓ ଗ୍ରେଟର ନୋଏଡା ମଧ୍ୟରେ ମେଟ୍ରୋ ରେଳ ସଂଯୋଗ ହେଲେ ଦିଲ୍ଲୀର ଏହି ସାଟେଲାଇଟ୍ ସହରକୁ ଅଧିକ ଲୋକଙ୍କ ଯାତାୟତ ହେବ । ମେଟ୍ରୋ ରେଳ ଚାଲିଲେ ସେହି ଅଂଚଳରେ ଅଧିକ ସଂଖ୍ୟକ ଆବାସିକ ଓ ବ୍ୟବସାୟିକ କମ୍ପ୍ଲେକ୍ସ ବିକଶିତ ହେବ, ରାସ୍ତାରେ ଯାନବାହନ ଚଳାଚଳ ହ୍ରାସ ପାଇବା ସହ କମ୍ ସମୟ, କମ ଖର୍ଚ୍ଚ, କମ ତୈଳ ଓ କମ୍ ପରିବେଶ ପ୍ରଦୂଷଣ ହେବ । ନୋଏଡା-ଗ୍ରେଟର ନୋଏଡାରେ ପ୍ରାୟ 7.50 ଲକ୍ଷ ଲୋକଙ୍କ ଜନସଂଖ୍ୟା ରହିଛି ଓ ଏହି ଅଚଂଳ ଚାରିପାଶ୍ୱର୍ରେ ରହୁଥିବା ଅଂଚଳଗୁଡ଼ିକ ମେଟ୍ରୋ ରେଳ ଦ୍ୱାରା ଉପକୃତ ହେବେ । ଏହି ପ୍ରକଳ୍ପ ନୋଏଡା ମେଟ୍ରୋ ରେଳ ନିଗମ ଲିମିଟେଡ ଦ୍ୱାରା କାର୍ଯ୍ୟକାରୀ ହେବ । ଏହି କମ୍ପାନୀରେ ଭାରତ ସରକାର ଓ ଉତ୍ତର ପ୍ରଦେଶ ସରକାରଙ୍କ 50 ପ୍ରତିଶତ ଲେଖାଏଁ ଅଂଶଧନ ରହିବ । ବର୍ତ୍ତମାନର ନୋଏଡା ମେଟ୍ରୋ ରେଳ ନିଗମ ଲିମିଟେଡ ରାଜ୍ୟର ନିଜସ୍ୱ ଏସପିଭି ହୋଇଛି ରହିଛି । ତେବେ ପ୍ରକଳ୍ପ କାର୍ଯ୍ୟକାରୀ କରିବା ପାଇଁ ଏହି ଏସପିଭିକୁ ଭାରତ ସରକାର ଓ ଉତ୍ତରପ୍ରଦେଶ ସରକାରଙ୍କ ମିଳିତ ଏସପିଭିରେ ପରିବର୍ତ୍ତନ କରାଯିବ । ଏହି ପ୍ରକଳ୍ପ ଦ୍ୱାରା ପ୍ରତ୍ୟକ୍ଷ ଓ ପରୋକ୍ଷ ଭାବେ କୁଶଳୀ, ଅର୍ଦ୍ଧକୁଶଳୀ ଓ ଅଣକୁଶଳୀଙ୍କ ପାଇଁ କର୍ମସଂସ୍ଥାନ ସୃଷ୍ଟି ହେବ । ନିର୍ମାଣ ଓ କାର୍ଯ୍ୟକ୍ଷମ ସମୟରେ ମଧ୍ୟ ଅନେକ ପରୋକ୍ଷ ନିଯୁକ୍ତି ସୃଷ୍ଟି ହେବ । ବିସ୍ତୃତ ପ୍ରକଳ୍ପ ରିପୋର୍ଟ ଅନୁସାରେ ଏହି ପ୍ରକଳ୍ପ 2018 ଏପ୍ରିଲ ସୁଦ୍ଧା ସରିବାର ଥିଲା । ପ୍ରାୟ 70% ନିର୍ମାଣ କାର୍ଯ୍ୟ ସରିଥିବାବେଳେ 40 ପ୍ରତିଶତ ଆର୍ଥିକ ଗତିବିଧିରେ ଖର୍ଚ୍ଚ ହୋଇଛି ।
ୱାଶିଂଟନ ଡିସିରେ ପ୍ରଧାନମନ୍ତ୍ରୀଙ୍କ କାର୍ଯ୍ୟକ୍ରମ – ଜୁନ ୬, ୨୦୧୬

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୋମବାର ଅପରାହ୍ନରେ ୱାଶିଂଟନ ଡିସିଠାରେ ପହଞ୍ଚିଛନ୍ତି । ସେଠାରେ ପହଞ୍ଚିବା ପରେ ପରେ ଆର୍ଲିଙ୍ଗଟନ କବରସ୍ଥାନକୁ ଯାଇ ଅଜ୍ଞାତ ସୈନିକମାନଙ୍କ ସମାଧିରେ ପୁଷ୍ପମାଲ୍ୟ ଅର୍ପଣ କରିଥିଲେ । ପ୍ରଧାନମନ୍ତ୍ରୀ ଏହି କାର୍ଯ୍ୟକ୍ରମ ପରେ ମହାକାଶଯାନ କଲମ୍ବିଆ ସ୍ମାରକୀକୁ ଯାଇ ଶ୍ରଦ୍ଧାଞଳି ପ୍ରଦାନ କରିଥିଲେ । ଏହି ଅବସରରେ କଲମ୍ବିଆ ମହାକାଶଯାନ ଦୁର୍ଘଟଣାରେ ନିହତ ଭାରତୀୟ ବଂଶୋଦ୍ଭବ ମହାକାଶଚାରୀ କଳ୍ପାନ ଚାୱଲାଙ୍କ ସ୍ୱାମୀ ଶ୍ରୀ ଜାଁ ପିଏରୀ ହାରିସନ ଉପସ୍ଥିତ ଥିଲେ । ସେହିପରି ଅନ୍ୟତମ ଭାରତୀୟ ବଂଶୋଦ୍ଭବ ମହାକାଶଚାରୀ ସୁନୀତା ୱିଲିୟମ୍ସ ମଧ୍ୟ ପ୍ରଧାନମନ୍ତ୍ରୀଙ୍କ ଏହି କାର୍ଯ୍ୟକ୍ରମ ବେଳେ ଉପସ୍ଥିତ ଥିଲେ । ପ୍ରଧାନମନ୍ତ୍ରୀ ୱାଶିଂଟନ ଡିସିରେ ପ୍ରାଚୀନ ଭାରତୀୟ ବିଗ୍ରହ ଫେରାଇଦେବା ଲାଗି ଉଦ୍ଦିଷ୍ଟ ସମାରୋହରେ ମଧ୍ୟ ଯୋଗ ଦେଇଥିଲେ । ବର୍ତ୍ତମାନ ସୁଦ୍ଧା ଆମେରିକା ୧୨ଟି ପ୍ରାଚୀନ କଳାତ୍ମକ ବିଗ୍ରହ ଭାରତକୁ ହସ୍ତାନ୍ତର କରିଥିବାବେଳେ ମୋଟ ୨୦୦ଟି ଏପ୍ରକାର ଦୁର୍ମୂଲ୍ୟ ବିଗ୍ରହ ଫେରାଇବା ପ୍ରକ୍ରିୟା ଆରମ୍ଭ ହୋଇଛି ବୋଲି ଆମେରିକାର ଏଟର୍ନି ଜେନେରାଲ ଲୋରେଟ ଲିଂଚ ପ୍ରକାଶ କରିଥିଲେ । ସମାରୋହରେ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଐତିହ୍ୟ ହେଉଛି ରାଷ୍ଟ୍ର –ରାଷ୍ଟ୍ରଙ୍କୁ ଏକତାର ବନ୍ଧନରେ ବାନ୍ଧି ରଖିବାର ଏକ ସୂତ୍ର । କେତେକଙ୍କ ପାଇଁ ଏହି କଳାତ୍ମକ ବିଗ୍ରହର ହିସାବ ଅର୍ଥରେ କରାଯାଇଥାଏ, କିନ୍ତୁ ଭାରତରେ କଳାକୁ ଭିନ୍ନ ଢଙ୍ଗରେ ଦେଖାଯାଏ କାରଣ ଏହା ଭାରତୀୟ ସଂସ୍କୃତି, ପରମ୍ପରା ଓ ଐତିହ୍ୟର ଅବିଚ୍ଛେଦ୍ୟ ଅଙ୍ଗ । ୱାଶିଂଟନ କାର୍ଯ୍ୟକ୍ରମ ମଧ୍ୟରେ ପ୍ରଧାନମନ୍ତ୍ରୀ ବ୍ରୁକିଂ ସଂସ୍ଥାନ, ଆଟଲାଣ୍ଟିକ ପରିଷଦ ଏବଂ କାର୍ନେଜୀ ଏଣ୍ଡାଓମେଣ୍ଟ ଆନ୍ତର୍ଜାତିକ ଶାନ୍ତି ସଙ୍ଗଠନ ସମେତ ମାର୍କିନ ବୁଦ୍ଧିଜୀବୀ ଗୋଷ୍ଠୀଙ୍କ ସହ ମତ ବିନିମୟ କରିଥିଲେ ।
ମରିସସର ନୂତନ ପ୍ରଧାନମନ୍ତ୍ରୀ ଶ୍ରୀ ପ୍ରବିନ୍ଦ କୁମାର ଜଗନ୍ନାଥଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମରିସସର ନୂତନ ପ୍ରଧାନମନ୍ତ୍ରୀ ରୂପେ ଦାୟିତ୍ୱ ଗ୍ରହଣ କରିଥିବା ଶ୍ରୀ ପ୍ରବିନ୍ଦ କୁମାର ଜଗନ୍ନାଥଙ୍କ ସହ କିଛି ସମୟ ପୂର୍ବେ ଟେଲିଫୋନ ଯୋଗେ କଥାବାର୍ତ୍ତା କରିଛନ୍ତି । ଟେଲିଫୋନ କଲ କରିଥିବାରୁ ଶ୍ରୀ ଜଗନ୍ନାଥ ଭାରତର ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜ୍ଞାପନ କରିଥିଲେ । ସମୟ କଷଟି ପଥରରେ ପରୀକ୍ଷିତ ହୋଇସାରିଥିବା ଭାରତ ଓ ମରିସସ ଦ୍ୱିପାକ୍ଷିକ ଅଦ୍ୱିତୀୟ ମୈତ୍ରୀ ସମ୍ବନ୍ଧକୁ ଆହୁରି ପରିବ୍ୟାପ୍ତ କରିବା ନିମନ୍ତେ ଦୁଇ ଦେଶର ମିଳିତ ପ୍ରତିବଦ୍ଧତାକୁ ଉଭୟ ରାଷ୍ଟ୍ର ନେତା ଦୋହରାଇଛନ୍ତି । ଭାରତ ଓ ମରିସସ ମଧ୍ୟରେ ବନ୍ଧୁତ୍ୱପୂର୍ଣ୍ଣ ସମ୍ପର୍କକୁ ଦୃଢ଼ୀଭୂତ କରିବା କ୍ଷେତ୍ରରେ ବିଦାୟୀ ପ୍ରଧାନମନ୍ତ୍ରୀ ସାର ଅନିରୁଦ୍ଧ ଜଗନ୍ନାଥଙ୍କ ଅବଦାନକୁ ପ୍ରଧାନମନ୍ତ୍ରୀ ଶ୍ରୀ ମୋଦୀ ଭୂୟସୀ ପ୍ରଶଂସା କରିଥିଲେ ।
ଅଷ୍ଟ୍ରେଲିଆର ବୈଦେଶିକ ତଥା ମହିଳା ବିଭାଗ ମନ୍ତ୍ରୀ ମହାମହିମ ମାରିସ ପେନ ଓ ପ୍ରତିରକ୍ଷା ମନ୍ତ୍ରୀ ମହାମହିମ ପିଟର ଡଟନ ପ୍ରଧାନମନ୍ତ୍ରୀଙ୍କ ସହ ସାକ୍ଷାତ କଲେ

ଅଷ୍ଟ୍ରେଲିଆର ବୈଦେଶିକ ତଥା ମହିଳା ବିଭାଗ ମନ୍ତ୍ରୀ ମହାମହିମ ମାରିସ ପେନ ଓ ପ୍ରତିରକ୍ଷା ମନ୍ତ୍ରୀ ମହାମହିମ ପିଟର ଡଟନ ଆଜି ଭାରତ ଓ ଅଷ୍ଟ୍ରେଲିଆ ମଧ୍ୟରେ ଅନୁଷ୍ଠିତ ପ୍ରଥମ ମନ୍ତ୍ରୀସ୍ତରୀୟ ୨+୨ କଥାବାର୍ତ୍ତା ସମାପନର ତୁରନ୍ତ ପରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସୌଜନ୍ୟମୂଳକ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ୨+୨ ବୈଠକ ସମୟରେ ଫଳପ୍ରଦ ଆଲୋଚନା ପାଇଁ ଅଷ୍ଟ୍ରେଲୀୟ ପ୍ରତିନିଧିଙ୍କୁ ପ୍ରଶଂସା କରିବା ସହ ଉଭୟ ରାଷ୍ଟ୍ର ମଧ୍ୟରେ ଏହା ବର୍ଦ୍ଧିତ ରଣନୀତିକ ସମ୍ବନ୍ଧର ସଂକେତ ବୋଲି ଉଲ୍ଲେଖ କରିଛନ୍ତି । ବୈଠକରେ ଅନେକ ପ୍ରସଙ୍ଗ ଉପରେ ଆଲୋଚନା ହୋଇଥିଲା, ଯେଉଁଥିରେ ଦ୍ୱିପାକ୍ଷିକ ରଣନୀତିକ ତଥା ଆର୍ଥିକ ସହଯୋଗ ବୃଦ୍ଧିର ସମ୍ଭାବନା, ଭାରତ–ପ୍ରଶାନ୍ତ ମହାସାଗର କ୍ଷେତ୍ର ପ୍ରତି ଉଭୟ ଦେଶର ସମାନ ଦୃଷ୍ଟିକୋଣ ଏବଂ ଉଭୟ ପକ୍ଷ ମଧ୍ୟରେ ମାନବ–ସେତୁ ରୂପରେ ଅଷ୍ଟ୍ରେଲିଆରେ ଭାରତୀୟ ସମୁଦାୟଙ୍କ ବର୍ଦ୍ଧିତ ମହତ୍ତ୍ୱ ଆଦି ସାମିଲ ଥିଲା । ପ୍ରଧାନମନ୍ତ୍ରୀ ବିଗତ ବର୍ଷରେ ଉଭୟ ଦେଶ ମଧ୍ୟରେ ସ୍ଥାପିତ ବ୍ୟାପକ ରଣନୀତିକ ଭାଗୀଦାରିକୁ ଦ୍ରୁତି ଗତିରେ ଆଗେଇ ନେବାରେ ପ୍ରଧାନମନ୍ତ୍ରୀ ସ୍କଟ ମୋରିସନଙ୍କ ଭୂମିକାକୁ ପ୍ରଶଂସା କରିଛନ୍ତି । ସେ ପ୍ରଧାନମନ୍ତ୍ରୀ ମୋରିସନଙ୍କୁ ତାଙ୍କ ସୁବିଧା ଅନୁସାରେ ଶୀଘ୍ର ଭାରତ ଗସ୍ତରେ ଆସିବା ପାଇଁ ପୁନଃ ଆମନ୍ତ୍ରଣ କରିଛନ୍ତି ।
କୋଲକାତାର ଜୋକା ଠାରେ ଥିବା ଜାତୀୟ ପାନୀୟ ଜଳ, ପରିମଳ ଏବଂ ଗୁଣବତ୍ତା କେନ୍ଦ୍ରର ନାମକୁ ମରୋଣତ୍ତର ସମ୍ମାନ ରୂପରେ ଡା. ଶ୍ୟାମା ପ୍ରସାଦ ମୁଖାର୍ଜୀ ଜାତୀୟ ଜଳ ଏବଂ ପରିମଳ ସଂସ୍ଥା (ଏସ୍‌ପିଏମ୍ – ନିବାସ) ନାମ ରୂପେ ପରିବର୍ତ୍ତନକୁ କ୍ୟାବିନେଟ୍ ମଞ୍ଜୁରୀ

କୋଲକାତାର ଜୋକା ଠାରେ ଥିବା ଜାତୀୟ ପାନୀୟ ଜଳ, ପରିମଳ ଏବଂ ଗୁଣବତ୍ତା କେନ୍ଦ୍ରର ନାମକୁ ମରୋଣତ୍ତର ସମ୍ମାନ ରୂପରେ ଡା. ଶ୍ୟାମା ପ୍ରସାଦ ମୁଖାର୍ଜୀ ଜାତୀୟ ଜଳ ଏବଂ ପରିମଳ ସଂସ୍ଥା (ଏସ୍‌ପିଏମ୍ – ନିବାସ) ନାମ ରୂପେ ପରିବର୍ତ୍ତନକୁ କ୍ୟାବିନେଟ୍ ଅନୁମୋଦନ ପ୍ରଦାନ କରିଛନ୍ତି। ପଶ୍ଚିମବଙ୍ଗର କୋଲକାତା, ଜୋକା, ଡାଇମଣ୍ଡ ହାରବର୍ ରୋଡ୍‌ରେ ୮.୭୨ ଏକର ଜମିରେ ଏହି ପ୍ରତିଷ୍ଠାନ ସ୍ଥାପନ କରା ଯାଇଛି । ପ୍ରଶିକ୍ଷଣ କାର୍ଯ୍ୟକ୍ରମ ମାଧ୍ୟମରେ ଏହି ଅନୁଷ୍ଠାନକୁ ଜନସ୍ୱାସ୍ଥ୍ୟ ଇଞ୍ଜିନିୟରିଂ, ପାନୀୟ ଜଳ, ପରିମଳ ଏବଂ ସ୍ୱଚ୍ଛତା କ୍ଷେତ୍ରରେ ରାଜ୍ୟ / କେନ୍ଦ୍ର ଶାସିତ ଅଂଚଳରେ ଦକ୍ଷତା ବିକାଶ ପାଇଁ ଏକ ପ୍ରମୁଖ ସଂସ୍ଥା ଭାବରେ ଧାର୍ଯ୍ୟ କରାଯାଇଛି । ସ୍ୱଚ୍ଛ ଭାରତ ମିଶନ ଏବଂ ଜଳ ଜୀବନ ମିଶନ କାର୍ଯ୍ୟକାରୀ କରିବାରେ ନିୟୋଜିତ କେବଳ ଆଗ ଧାଡିରେ କାର୍ଯ୍ୟ କରୁଥିବା କର୍ମଚାରୀଙ୍କ ପାଇଁ ନୁହେଁ, ବରଂ ଗ୍ରାମାଂଚଳ ତଥା ସହରାଂଚଳର ସ୍ଥାନୀୟ ପ୍ରତିନିଧି ମାନଙ୍କ ପାଇଁ ମଧ୍ୟ ଏହି କ୍ଷମତା ଧାର୍ଯ୍ୟ କରାଯାଇଛି । ସେହି ଅନୁଯାୟୀ, ତାଲିମ ଭିତ୍ତିଭୂମି ଏବଂ ଆର ଆଣ୍ଡ ଡି ବ୍ଲକ୍ ଏବଂ ଏକ ଆବାସିକ କମ୍ପେ୍ଲକ୍ସ ସହିତ ଉପଯୁକ୍ତ ଭିତ୍ତିଭୂମି ଢାଂଚା ବିକାଶ କରା ଯାଇଛି । ଏହି ଅନୁଷ୍ଠାନରେ ପ୍ରଶିକ୍ଷଣକୁ ସୁଗମ କରିବା ପାଇଁ ଜଳ ସ୍ୱଚ୍ଛତା ଏବଂ ପରିମଳ (ୱାଶ୍‌) ଟେକ୍ନୋଲୋଜିର କାର୍ଯ୍ୟ ଏବଂ କ୍ଷୁଦ୍ର ମଡେଲ ଗୁଡିକ ମଧ୍ୟ ସ୍ଥାପିତ ହୋଇଛି । ପଶ୍ଚିମବଙ୍ଗର ଅନ୍ୟତମ ଯୋଗ୍ୟ ପୁତ୍ର ତଥା ଜାତୀୟ ଏକୀକରଣ, ଶିଳ୍ପାୟନ ପାଇଁ ପ୍ରେରଣା, ଶ୍ୟାମା ପ୍ରସାଦ ମୁଖାର୍ଜୀ ଜଣେ ପ୍ରତିଷ୍ଠିତ ବିଦ୍ୱାନ ତଥା ଶିକ୍ଷାବିତ୍ ତଥା କଲିକତା ବିଶ୍ୱ ବିଦ୍ୟାଳୟର ସର୍ବ କନିଷ୍ଠ କୁଳପତି ଥିଲେ । ଡକ୍ଟର ଶ୍ୟାମା ପ୍ରସାଦ ମୁଖାର୍ଜୀଙ୍କ ନାମରେ ଅନୁଷ୍ଠାନର ନାମକରଣ କରିବା, ତାଙ୍କର ସଚ୍ଚୋଟତାର ଅଖଣ୍ଡତା ଏବଂ ଅନୁଷ୍ଠାନର କାର୍ଯ୍ୟଶୈଳୀର ପ୍ରତିବଦ୍ଧତାକୁ ଗ୍ରହଣ କରି ତାଙ୍କୁ ସମ୍ମାନିତ କରିବା ସମଗ୍ର ହିତାଧିକାରୀ ମାନଙ୍କର ସମୂହଙ୍କୁ ପ୍ରେରଣା ଯୋଗାଇବ । ଡିସେମ୍ବର ୨୦୨୨ ରେ ପ୍ରଧାନମନ୍ତ୍ରୀଙ୍କ ଦ୍ୱାରା ଏହି ଅନୁଷ୍ଠାନ ଉଦ୍‌ଘାଟିତ ହୋଇଛି ।
୧୬ ସେପ୍ଟେମ୍ବର ଦିନ କସ୍ତୁରବା ଗାନ୍ଧୀ ମାର୍ଗ ଏବଂ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟକୁ ଉଦ୍‌ଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୬ସେପ୍ଟେମ୍ବର, ୨୦୨୧ ରେ ପୂର୍ବାହ୍ନ ୧୧ଟା ସମୟରେ କସ୍ତୁରବା ଗାନ୍ଧୀ ମାର୍ଗ ଏବଂ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟ ପରିସରକୁ ଉଦ୍‌ଘାଟନ କରିବେ । ସେ ଆଫ୍ରିକା ଏଭେନ୍ୟୁସ୍ଥିତ ପ୍ରତିରକ୍ଷା କାର୍ଯ୍ୟାଳୟ ପରିସର ପରିଦର୍ଶନ କରିବେ ଏବଂ ସ୍ଥଳସେନା, ନୌସେନା, ବାୟୁସେନା ତଥା ପ୍ରଶାସନିକ ଅଧିକାରୀମାନଙ୍କ ସହ କଥାବାର୍ତ୍ତା କରିବେ । ଏହା ପରେ ପ୍ରଧାନମନ୍ତ୍ରୀ ଉପସ୍ଥିତ ଜନସାଧାରଣଙ୍କୁ ସମ୍ବୋଧିତ କରିବେ । ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସର ସମ୍ପର୍କରେ ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସରରେ ସ୍ଥଳସେନା, ନୌସେନା ଏବଂ ବାୟୁସେନା ସହିତ ପ୍ରତିରକ୍ଷା ମନ୍ତ୍ରଣାଳୟ ଏବଂ ସଶସ୍ତ୍ର ବାହିନୀର ପ୍ରାୟତଃ ୭,୦୦୦ ଅଧିକାରୀମାନଙ୍କ କାର୍ଯ୍ୟ ପାଇଁ ଜାଗା ଉପଲବ୍ଧ ହେବ । ଏହି ଭବନ ଆଧୁନିକ, ସୁରକ୍ଷିତ ଏବଂ ପରିଚାଳନା କାର୍ଯ୍ୟ ପାଇଁ ଆବଶ୍ୟକ ଜାଗା ପ୍ରଦାନ କରିବ । ଭବନ ପରିଚାଳନା ପାଇଁ ଏକୀକୃତ କମାଣ୍ଡ ଏବଂ ନିୟନ୍ତ୍ରଣ କେନ୍ଦ୍ରର ସ୍ଥାପନ କରାଯାଇଛି, ଯାହା ଉଭୟ ଭବନର ସୁରକ୍ଷା ଏବଂ ପର୍ଯ୍ୟବେକ୍ଷଣ ଦାୟିତ୍ୱ ନିର୍ବାହ କରିବ । ନୂତନ ପ୍ରତିରକ୍ଷା କାର୍ଯ୍ୟାଳୟ ପରିସର ବ୍ୟାପକ ସୁରକ୍ଷା ପ୍ରବନ୍ଧନ ଉପାୟ ସହିତ ଅତ୍ୟାଧୁନିକ ଏବଂ ଶକ୍ତିର ଉପଯୁ୍‌କ୍ତ ବ୍ୟବହାର ପାଇଁ ବ୍ୟବସ୍ଥା ରହିଛି । ଏହି ଭବନର ବିଶେଷତ୍ୱ ମଧ୍ୟରେ ରହିଛି-ନୂତନ ଏବଂ ଦୀର୍ଘ ସ୍ଥାୟୀ ନିର୍ମାଣ ପ୍ରଯୁକ୍ତି, ଏଲଜିଏସ୍ଏଫ(ଲାଇଟ ଗେଜ୍ ଷ୍ଟିଲ ଫ୍ରେମ)ର ଉପଯୋଗ । ଏହି ପ୍ରଯୁକ୍ତି ବ୍ୟବହାର ଦ୍ୱାରା ପାରମ୍ପରିକ ଆରସିସି ପଦ୍ଧତି ତୁଳନାରେ ଭବନ ନିର୍ମାଣ ପାଇଁ ୨୪-୩୦ମାସ କମ୍ ସମୟ ଲାଗିଛି । ଏହି ଭବନ ସବୁଜ ପ୍ରଯୁକ୍ତିର ବ୍ୟବହାର ଏବଂ ବିଭିନ୍ନ ପର୍ଯ୍ୟାବରଣ ଅନୁକୂଳ ବ୍ୟବହାରକୁ ପ୍ରାଥମିକତା ଦେବ । ଉଦ୍‌ଘାଟନ ସମାରୋହରେ ପ୍ରତିରକ୍ଷା ମନ୍ତ୍ରୀ, ଗୃହ ନିର୍ମାଣ ଏବଂ ସହରୀ ବ୍ୟାପାର ମନ୍ତ୍ରୀ, ପ୍ରତିରକ୍ଷା ରାଜ୍ୟମନ୍ତ୍ରୀ, ଗୃହ ନିର୍ମାଣ ଏବଂ ସହରୀ ବ୍ୟାପାର ରାଜ୍ୟମନ୍ତ୍ରୀ, ଚିଫ୍ ଅଫ ଡିଭେନ୍ସ ଷ୍ଟାଫ(ସିଡିଏସ୍‌) ଏବଂ ସଶସ୍ତ୍ର ବାହିନୀର ପ୍ରମୁଖମାନେ ମଧ୍ୟ ସାମିଲ ହେବେ ।
ଭାରତ, କଲମ୍ବିଆ ମଧ୍ୟରେ ନିବେଶ ପ୍ରୋତ୍ସାହନ ଏବଂ ସଂରକ୍ଷଣ ନିମନ୍ତେ 10 ନଭେମ୍ବର 2009 ର ଚୁକ୍ତି ସମ୍ବନ୍ଧରେ ଦ୍ଵିପାକ୍ଷିକ ମିଳିତ ବ୍ୟାଖ୍ୟାତ୍ମକ ଘୋଷଣାପତ୍ରକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ବସିଥିବା କେନ୍ଦ୍ର କ୍ୟାବିନେଟ ବୈଠକରେ ଭାରତ ଏବଂ କଲମ୍ବିଆ ସାଧାରଣତନ୍ତ୍ର ମଧ୍ୟରେ ନିବେଶ ପ୍ରୋତ୍ସାହନ ଏବଂ ସଂରକ୍ଷଣ ନିମନ୍ତେ 10 ନଭେମ୍ବର, 2009 ରେ ସ୍ୱାକ୍ଷରିତ ଚୁକ୍ତି (ବିପା)ସମ୍ବନ୍ଧରେ ଦ୍ଵିପାକ୍ଷିକ ମିଳିତ ବ୍ୟାଖ୍ୟାତ୍ମକ ଘୋଷଣାପତ୍ର (JID)କୁ ଅନୁମୋଦନ କରାଯାଇଛି । ଭାରତ, କଲମ୍ବିଆ ମଧ୍ୟରେ ନିବେଶର ପ୍ରୋତ୍ସାହନ ଏବଂ ସଂରକ୍ଷଣ ସମ୍ବନ୍ଧୀୟ ବର୍ତ୍ତମାନର ଚୁକ୍ତି (ବିପା)ର ବ୍ୟାଖ୍ୟାନ ଦିଗରେ ଏହି ମିଳିତ ଘୋଷଣା ସ୍ପଷ୍ଟତା ପ୍ରଦାନ କରିବ । ଏହି ମିଳିତ ବ୍ୟାଖ୍ୟାତ୍ମକ ଘୋଷଣାରେ ନିବେଶକଙ୍କ ପରିଭାଷା, ନିବେଶର ପରିଭାଷା, ଉଚିତ୍ ଏବଂ ସମାନତାପୂର୍ଣ୍ଣ ବ୍ୟବହାର (FET), ଜାତୀୟ ବ୍ୟବହାର (NT) ଏବଂ ସର୍ବାଧିକ ଅନୁକୂଳ ରାଷ୍ଟ୍ର (MFN)ର ବ୍ୟବହାର, ମାଲିକାନାହରଣ, ନିବେଶକ-ରାଜ୍ୟ ବିବାଦର ସମାଧାନ ବ୍ୟବସ୍ଥା ଏବଂ ଲାଭକୁ ବାରଣ କରାଯିବା ସହିତ ଅନେକ ଧାରା ନିମନ୍ତେ ମିଳିତ ଭାବେ ଅଙ୍ଗୀକାର କରାଯାଉଥିବା ବ୍ୟାଖ୍ୟାତ୍ମକ ଟିପ୍ପଣୀ ସାମିଲ । ମିଳିତ ବ୍ୟାଖ୍ୟାତ୍ମକ ଘୋଷଣା/ବିବରଣୀ ସାଧାରଣତଃ ନିବେଶ ସନ୍ଧି ବ୍ୟବସ୍ଥାର ସୁଦୃଢ଼ୀକରଣରେ ଏକ ଗୁରୁତ୍ୱପୂର୍ଣ୍ଣ ଅନୁପୂରକ ଭୂମିକା ନିର୍ବାହ କରିଥାଏ । ବୃଦ୍ଧି ପାଉଥିବା ଦ୍ୱିପାକ୍ଷିକ ନିବେଶ ସନ୍ଧି (BIT) ବିବାଦ, ଏପରି ବିବରଣୀକୁ ଜାରି କରିବା ଦ୍ୱାରା ଆର୍ବିଟ୍ରେସନ ଟ୍ରିବ୍ୟୁନାଲର ସମ୍ମୁଖରେ ଏହାର ପ୍ରେରକ ଗୁରୁତ୍ୱ ଆହୁରି ଅଧିକ ବଢ଼ିବାର ସମ୍ଭାବନା ରହିଛି । ଦେଶଗୁଡ଼ିକ ଦ୍ୱାରା ଏପରି ସକାରାତ୍ମକ ଦୃଷ୍ଟିକୋଣ ଆର୍ବିଟ୍ରେସନ ଟ୍ରିବ୍ୟୁନାଲ ଦ୍ୱାରା ସନ୍ଧି ସର୍ତ୍ତକୁ ଆହୁରି ଅଧିକ ସମ୍ଭାବ୍ୟ ତଥା ସୁସଂଗତ ଢଙ୍ଗରେ ପଠନକୁ ପ୍ରୋତ୍ସାହନ ମିଳିପାରିବ ।
କବାଡି ବିଶ୍ଵ କପ ବିଜୟୀ ଭାରତୀୟ ଦଳକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦ

କବାଡି ବିଶ୍ଵ କପ୍ ବିଜେତା ଭାରତୀୟ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ । “କବାଡି ବିଶ୍ଵ କପ୍ ବିଜୟୀ ହୋଇଥିବାରୁ ଭାରତୀୟ ଦଳକୁ ଅଭିନନ୍ଦନ । ଦଳ ଉଲ୍ଲେଖନୀୟ ଦକ୍ଷତା, ଦୃଢତା ଏବଂ ଅସାଧାରଣ ସାମର୍ଥ୍ୟ ପ୍ରଦର୍ଶନ କରିଛି । ବହୁତ ବଢିଆ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ରାମଧାରୀ ସିଂହ ଦିନକରଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରକବି ରାମଧାରୀ ସିଂହ ଦିନକରଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; ରାଷ୍ଟ୍ରକବି ରାମଧାରୀ ସିଂହ ଦିନକରଙ୍କୁ ତାଙ୍କ ଜନ୍ମ ଜୟନ୍ତୀରେ ସାଦର ପ୍ରଣାମ । ଦେଶ ଓ ସମାଜକୁ ଦିଗଦର୍ଶନ ଦେଉଥିବା ତାଙ୍କ କବିତା ପ୍ରତ୍ୟେକ ପୀଢି ପାଇଁ ପ୍ରେରଣାଦାୟୀ ହୋଇ ରହିବ ।